ASIAN ส่งออกอาหารสัตว์เลี้ยงพ.ย. โต 25.9% แถมได้ประโยชน์บาทอ่อน แนะซื้อเป้า 20.50 บ.
ASIAN ส่งออกอาหารสัตว์เลี้ยงเดือนพ.ย. โต 25.9% แถมได้ประโยชน์บาทอ่อน ลุ้นปีนี้กำไรแตะ 899 ลบ. แนะซื้อเป้า 20.50 บาท
ASIAN ส่งออกอาหารสัตว์เลี้ยงเดือนพ.ย. โต 25.9% แถมได้ประโยชน์บาทอ่อน ลุ้นปีนี้กำไรแตะ 899 ลบ. แนะซื้อเป้า 20.50 บาท
23 ธ.ค. 2564

บล.โนมูระ พัฒนสิน ระบุในบทวิเคราะห์วันนี้ (21 ธ.ค.2564) ว่า บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN แนะซื้อ เป้าหมาย 20.50 บาท ผู้ประกอบการด้านอาหาร ที่เปลี่ยนโครงสร้างธุรกิจสำเร็จ มาเน้นกลุ่มอุตสาหกรรม High growth และ Margin สูง คือรับจ้างผลิต (OEM) อาหารสัตว์เลี้ยง และกลุ่มสินค้ามูลค่าเพิ่ม (VAP)(กุ้ง/ปลาหมึกชุบแป้งทอด) มองแนวโน้มกำไรปกติปี 2564 เติบโต 26% เทียบช่วงเดียวกันของปีก่อนมาที่ 899 ลบ.
โดยระยะสั้นมองกำไรไตรมาส 4/2564 อยู่ที่ 200-250 ลบ. ลดลง 5% ถึง โต 18% เทียบช่วงเดียวกันของปีก่อนจากธุรกิจอาหารสัตว์เลี้ยงที่โดดเด่น โดยภาพระยะกลางปี 2565 ยังมีแผนเพิ่ม Capacity รองรับคำสั่งซื้อกลุ่ม Pet food โต 13% และกลุ่ม VAP โต 30%
ด้าน Valuation: มองราคาหุ้นยังเป็นจุดซื้อสะสม โดยมี PER22F ที่ 14.4 เท่า และ Div yield 3% การส่งออกอาหารสัตว์เลี้ยงเดือนพ.ย. โต 25.9% ขยายตัวต่อเนื่องเป็นเดือนที่ 27 และเป็นหุ้นรับประโยชน์บาทอ่อนค่า (ส่งออก 75%) และเป็นบริษัทที่ปรับโครงสร้างธุรกิจสำเร็จมากลุ่มที่เติบโตสูง และเข้ากับ Theme PET Humanization และ Aging society